**EESTI LASKURLIIDU AJUTINE JUHEND SPORDITEGEVUSE KORRALDAJALE COVID-19 PERIOODIL ALATES 14.02.2022**

**Juhend kehtib kõikidele sporditegevustele laskespordis (nii Eesti Laskurliidu kalenderplaani kui ka kalenderplaani välistele). Võistluse või muu tegevuse korraldamise ja vajalike meetmete nõuete täitmise eest vastutab võistluse või tegevuse korraldaja.**

**Alates 14. veebruarist 2022 on sportimine, treenimine, noorsootöö, huvitegevus, huviharidus, spordivõistluste ning spordi- ja liikumisürituste (edaspidi ka tegevus) lubatud ainult kontrollitud tegevusena järgmistel tingimustel:**

1. Sisetingimustes:

sportimine, treenimine, spordivõistlused, spordi- ja liikumisüritused, noorsootöö, huvitegevus, huviharidus, täiendkoolitus ja täiendõpe (edaspidi tegevus) on lubatud ainult COVID-19 vastu vaktsineeritud, haiguse läbi põdenud isikutel või töötajatele, kelle tööandja on töökeskkonna riskianalüüsis ette näinud ja rakendanud konkreetse tegevuskoha riskide maandamise meetmed, ning nimetatud isik on need nõuded täitnud.

Nõue ei kehti alla 18-aastastele (kaasa arvatud) või kes saavad 2021/2022. õppeaasta kestel 19-aastaseksja kes õpivad üldhariduskoolis või kutseõppeasutuses, ning kellel puuduvad haiguse tunnused, erivajadustega isikute tegevustele ja riigi sõjalise kaitse või siseturvalisusega seotud tegevustele.

Avalikus siseruumis peab kandma maske ja tagatud peab olema hajutatus.

2. Välistingimustes:

COVID tõendi nõue ei kehti enam ühelegi tegevusele olenemata inimese vanusest.

Tagatud peab olema isikute hajutatus.

3. Sportimine, treenimine, noorsootöö, huvitegevus, huviharidus, täiendkoolitus, täiendõpe,

spordivõistlused ning spordi- ja liikumisüritused ei ole avalikes siseruumides lubatud ajavahemikus 23.00-06.00.